**D i s p o z i ț i a**

**nr. 481 din 14 iunie 2023**

**privind încetarea contractului individual de muncă al**

**domnului Sechei Daniel**

Președintele Consiliului Județean Cluj,

Analizând referatul nr. 23972/13.06.2023 al Direcției Generale Buget-Finanțe, Resurse Umane, privind încetarea contractului individual de muncă al domnului Sechei Daniel,șofer, treapta I la Serviciul Operațional din cadrul Direcției de Administrare a Domeniului Public şi Privat al Județului Cluj, cu data de 16.06.2023, prin acordul părților;

Având în vedere cererea nr. 22671/31.05.2023 prin care domnul Sechei Daniel solicită încetarea contractului individual de muncă, prin acordul părților și acordul prealabil al conducerii Consiliului Județean Cluj;

În conformitate cu prevederile:

* art. 190 alin.(3), alin. (4), art. 191 alin. (1) lit. a) și alin. (2) lit. b), art. 538 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 55 lit. b) din Legea nr. 53/2003, Codul muncii, republicată, cu modificările și completările ulterioare;
* art.1 alin. (1), art.7, art.10 și art.11 din Legea contenciosului administrativ nr. 554/2004, cu modificările și completările ulterioare;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ cu modificările și completările ulterioare;

**d i s p u n e:**

**Art.1. (1)** Cu data de 16.06.2023 încetează contractul individual de muncă al domnului Sechei Daniel,șofer, treapta I la Serviciul Operațional din cadrul Direcției de Administrare a Domeniului Public şi Privat al Județului Cluj, prin acordul părților.

**(2)** Predarea lucrărilor și bunurilor care au fost încredințate domnului Sechei Daniel în vederea exercitării atribuțiilor de serviciu, se va realiza până cel târziu în data 15.06.2023.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Cu ducerea la îndeplinire și punerea în aplicare a prevederilor prezentei dispoziții se încredințează Direcția Generală Buget-Finanțe, Resurse Umane- Serviciul Resurse Umane.

**Art. 4. (1)** Prezenta dispoziție se comunică prin poșta electronică Direcției Generale Buget-Finanțe, Resurse Umane - Serviciul Resurse Umane, precum și Prefectului Județului Cluj.

**(2)** Direcția Generală Buget-Finanțe, Resurse Umane-Serviciul Resurse Umane va comunica domnului Sechei Daniel,prezenta dispoziție.

**CONTRASEMNEAZĂ :**

**P R E Ș E D I N T E, SECRETAR GENERAL AL JUDEȚULUI,**

**Alin TIȘE**  **Simona GACI**